एकनाथ शिंदेंनी शिवसेनेविरोधात बंड पुकारले होते. शिवसेनेतील 40 आमदारांनी त्यांना प्रोत्साहन दिले यानंतर शिवसेनेचे 12 खासदार देखील शिंदे गटात गेले यामुळे उद्धव ठाकरे यांना मुख्यमंत्री पदाचा राजीनामा द्यावा लागला. एकनाथ शिंदेंनी भाजपाच्या मदतीने मुख्यमंत्री पदाची शपथ घेतली तर उपमुख्यमंत्री पद देवेंद्र फडणवीस यांना मिळाले. यानंतर शिवसेना शिंदे गट आणि शिवसेना उद्धव ठाकरे गट यांच्यात जोरदार टीका टिप्पणी सुरू आहे.
आदित्य ठाकरे शिवसेनेला लागलेली गळती थांबवण्यासाठी अनेक दौरे करत आहेत. सभा, मेळावे घेत आहेत. आदित्य ठाकरेंची औरंगाबादमध्ये काल सभा होती. या सभेत भाषण करताना शिवसेनेचे नेते आणि माजी खासदार चंद्रकांत खैरे यांनी मुख्यमंत्री एकनाथ शिंदेंवर जोरदार टीका केली आहे. यावेळी बोलताना एकनाथ शिंदेंचा चंद्रकांत खैर यांनी दाढी असा उल्लेख केला आहे.
यावेळी बोलताना "स्वार्थासाठी ही मंडळी एकत्र आली. आता पडेल, मग पडेल, पण सरकार काय पडत नव्हतं. मग त्यांनी या दाढीला पकडलं आणि सुरुवात झाली. दाढीला समजतं नाही," "त्यांनी एक चित्रपट काढला आनंद दिघेंवर. त्यात एक संवाद आहे, गद्दाराला माफी नाही, क्षमा नाही. मग आता आम्ही काय केलं पाहिजे?," अश्या शब्दांत चंद्रकांत खैर यांनी एकनाथ शिंदेंवर टीका केलेली आहे.
याचसोबत व्यासपीठावर बोलण्यासाठी उभे राहिल्यावर ते सुरुवातीलाच म्हणाले की, इथे जे जमले आहेत ते ठाकरे परिवाराची आहेत. ही जनता फक्त ठाकरे कुटुंबाला मानते. बाळासाहेब ठाकरे, उद्धव ठाकरे आणि आपण. आदित्य ठाकरेंकडे पाहत ते म्हणाले, "आपण आता ज्या मार्गाने आलात त्यावर किती लोक थांबले होते हे आपण पाहिलं असेल. ठाकरे बाहेर पडले की लगेच वलय निर्माण होतं," याचसोबत "हे उड्या मारतात ना त्यांना सांगा पाहा युवासेनेच्या कार्यक्रमाला किती गर्दी आहे," अस वक्तव्य देखील त्यांनी बोलताना केलेले आहे.
दरम्यान, २७ तारखेपर्यंत शांत रहायचं. २७ तारखेला उद्धव ठाकरेंचा वाढदिवस आहे. आपण जोरदार पद्धतीने तो साजरा करु. पण त्याच्यानंतर मात्र आपलं काम सुरु करायचं अश्या प्रकारचं सूचक भाष्य देखील चंद्रकांत खैर यांनी यावेळी केले आहे.